**Ministru kabineta noteikumu projekta „****Par Latvijas Republikas Veselības ministrijas un Moldovas Republikas Veselības ministrijas līgumu par sadarbību veselības nozares un medicīnas zinātnes jomā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Deklarācijas par Valda Dombrovska vadītā Ministru kabineta iecerēto darbību VI sadaļas „Latvija pasaulē” punkta „Ārlietas” apakšpunkts: „*Konsekventi īstenosim valdības ārpolitikas pamatuzdevumu – garantēt valsts drošību, nodrošināt ekonomisko stabilitāti un izaugsmi, kā arī veicināt iedzīvotāju labklājību*.” |
|  2. |  Pašreizējā situācija un problēmas | Šobrīd nav noslēgts līgums starp Latvijas Republikas Veselības ministriju un Moldovas Republikas Veselības ministriju par sadarbību veselības nozares un medicīnas zinātnes jomā. 2008. gada 26. – 28. novembrī Kišiņevā (Moldova) notika Latvijas Republikas un Moldovas Republikas Starpvaldību komisijas ekonomiskās, zinātniskās un tehniskās sadarbības jautājumos 1. sēde, kuras laikā tika pārrunātas sadarbības iespējas veselības aprūpes jomā, kā arī puses vienojās par sadarbības līguma izstrādāšanu starp abu valstu ministrijām. Ņemot vērā iepriekš minēto, Veselības ministrija 2008. gada 5. decembrī Moldovas pusei nosūtīja Veselības ministrijas izstrādāto tipveida starpresoru līguma projektu par sadarbību veselības nozares un medicīnas zinātnes jomā, kura ietvaros varētu veikt nepieciešamās aktivitātes veselības aprūpes jomā. 2011. gada 5. maijā notika veselības ministra Jura Bārzdiņa un Moldovas Republikas Ārkārtējā un pilnvarotā vēstnieka Alekseja Krakana tikšanās, kuras laikā vēstnieks veselības ministram iesniedza Moldovas puses izstrādāto līguma projektu par sadarbību veselības nozares un medicīnas zinātnes jomā.2011. gada 10. augustā Veselības ministrija nosūtīja priekšlikumus papildus grozījumiem līguma projektā par sadarbību veselības nozares un medicīnas zinātnes jomā Moldovas Republikas Veselības ministrijai, kā arī izteica gatavību parakstīt līgumu pēc tā teksta galīgas saskaņošanas.2011. gada 6. septembrī Moldovas puse rakstiski apstiprināja, ka atbalsta līguma virzīšanu parakstīšanai. |
|  3. |  Saistītie politikas ietekmes novērtējumi un pētījumi | Nav. |
|  4. |  Tiesiskā regulējuma mērķis un būtība | Ar Ministru kabineta noteikumiem tiek apstiprināts projekts „Par Latvijas Republikas Veselības ministrijas un Moldovas Republikas Veselības ministrijas līgumu par sadarbību veselības nozares un medicīnas zinātnes jomā”.Līguma mērķis ir veicināt sadarbību veselības jomā starp Latvijas Republiku un Moldovas Republiku. Līgums paredz šādas sadarbības jomas: informācijas apmaiņu veselības aprūpes jomās saskaņā ar konkrētajām interesēm; veselības aprūpē iesaistītā personāla apmācību (mācības, speciālistu konsultācijas); institucionālu un organizatorisku sadarbību veselības aprūpes jomās; informācijas apmaiņu par tehnoloģiju attīstību, kas saistīta ar veselības aprūpi un medicīnas zinātni, un citas abām pusēm interesējošas ar veselību saistītas jomas. |
|  5. |  Projekta izstrādē iesaistītās institūcijas | Veselības ministrija, konsultējoties ar Ārlietu ministriju un Tieslietu ministriju. |
|  6. |  Iemesli, kādēļ netika nodrošināta sabiedrības līdzdalība | Jo konkrētais līgums tiek slēgts starp konkrētiem resoriem – abu iesaistīto pušu valstu Veselības ministrijām, nosakot konkrētas tiesības un pienākumus augstāk minētajiem resoriem. |
|  7. |  Cita informācija | Sagatavotais Ministru kabineta noteikumu projekts “Par Latvijas Republikas Veselības ministrijas un Moldovas Republikas Veselības ministrijas līgumu par sadarbību veselības nozares un medicīnas zinātnes jomā” attiecas uz veselības politikas jomu. Ministru kabineta noteikumu projekta “Par Latvijas Republikas Veselības ministrijas un Moldovas Republikas Veselības ministrijas līgumu par sadarbību veselības nozares un medicīnas zinātnes jomā” īstenošanai nav nepieciešams papildus finansējums no valsts budžeta. Līguma projektā Veselības ministrijai paredzēto pasākumu īstenošana tiks nodrošināta Veselības ministrijai piešķirto valsts budžeta līdzekļu ietvaros. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Nav. |
|  2. | Citas starptautiskās saistības | Nav. |
|  3. | Cita informācija | Latvijas Republika uzņemas saistības, kas iekļautas Latvijas Republikas Veselības ministrijas un Moldovas Republikas Veselības ministrijas līgumā par sadarbību veselības nozares un medicīnas zinātnes jomā. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija  |
| 2. | Projekta izpildes ietekme uz pārvaldes funkcijām | Projekta izpilde neietekmē institūciju funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Jaunas institūcijas netiks izveidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija. | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Esošās institūcijas netiks reorganizētas. |
| 6. | Cita informācija. | Nav. |

*Anotācijas II., III., IV., VI. sadaļa – projekts šīs jomas neskar.*

Veselības ministre I. Circene

07.12.2011 11:11

639

E. Čipote

67876023, eliza.cipote@vm.gov.lv